CELEX: 
Language: sk
Date: 2021-09-28 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) 2021/241, ktorým sa zriaďuje Mechanizmus na podporu obnovy a odolnosti, vymedzením metodiky vykazovania sociálnych výdavkov

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               1.1. Všeobecný kontext a cieľ
            
            
               Pandémia COVID-19 mala významný vplyv na hospodársku a sociálnu situáciu v Európskej únii. Kríza spôsobená koronavírusom zastavila šesťročný pozitívny pokrok v oblasti zamestnanosti, keď sa v treťom štvrťroku 2020 zaznamenala miera zamestnanosti na úrovni 72,4 %, a mnohí Európania boli vystavení ohrozeniu svojich životných a zamestnaneckých vyhliadok. Keďže niektoré odvetvia hospodárstva nemusia byť schopné úplne sa zotaviť z krízy, nezamestnanosť a nečinnosť môžu v dlhodobom horizonte rásť, čo by mohlo mať trvalé následky na dotknutých jednotlivcov a hospodárstvo ako celok a znamenalo by to aj stratu zručností. Riziko dlhodobých trvalých následkov je obzvlášť významné pre mladšie generácie. Zatiaľ čo v iných obdobiach recesie môže byť vplyv ťažkej hospodárskej a sociálnej situácie do istej miery znížený predĺžením štúdia, kríza spôsobená ochorením COVID-19 narušila aj vytváranie zručností v dôsledku zatvárania škôl a rozsiahleho prechodu na online vyučovanie. Okrem toho sektory sociálnej a zdravotnej starostlivosti stoja v popredí krízy a hrozí, že v budúcnosti budú aj naďalej negatívne ovplyvňované. Zatiaľ čo okamžité účinky krízy boli zmiernené krátkodobými opatreniami zavedenými na národnej úrovni a na úrovni EÚ, v strednodobom až dlhodobom horizonte budú potrebné rozsiahle investície a reformy s cieľom zotaviť sa z krízy a vybudovať udržateľnejšiu, odolnejšiu a spravodlivejšiu Európu pre budúce generácie. S cieľom naplniť túto výzvu prijala Európska únia v decembri 2020 Plán obnovy pre Európu, ktorý pozostáva z posilneného viacročného finančného rámca na obdobie 2021 – 2027 a nového balíka na podporu obnovy s názvom NextGenerationEU. V rámci týchto nástrojov sa sprístupní celková suma 1,85 bilióna EUR (v cenách roku 2018) na podporu členských štátov v ich úsilí riešiť krízu, naštartovať hospodárstvo EÚ a nasmerovať ho na udržateľnejšiu a odolnejšiu cestu.
            
            
               Nariadenie Európskeho parlamentu a Rady (EÚ) 2021/241
                  1
               , ktorým sa zriaďuje Mechanizmus na podporu obnovy a odolnosti (ďalej len „nariadenie o Mechanizme na podporu obnovy a odolnosti“), bolo prijaté vo februári 2021 ako najväčší program v rámci NextGenerationEU. S rozpočtom 672,5 miliardy EUR rozdeleným na nenávratnú finančnú podporu a úverovú podporu sa z Mechanizmu na podporu obnovy a odolnosti (ďalej len „mechanizmus“) budú podporovať rozsiahle verejné investície a reformy realizované členskými štátmi s cieľom zotaviť sa z krízy spôsobenej ochorením COVID-19 a podporovať hospodársku, sociálnu a územnú súdržnosť Únie. Hlavným cieľom mechanizmu je zmierniť sociálny a hospodársky vplyv krízy, najmä na ženy, deti a mládež.
            
            
               Týmto spôsobom bude mechanizmus podporovať členské štáty najmä pri vykonávaní opatrení v súlade s iniciatívami EÚ v oblasti zamestnanosti a sociálnej oblasti, predovšetkým s odporúčaním týkajúcim sa účinnej aktívnej podpory zamestnanosti po kríze spôsobenej ochorením COVID-19 (EASE)
                  2
               , oznámením o podpore zamestnanosti mladých ľudí
                  3
                a odporúčaním o moste k pracovným miestam – posilnení záruky pre mladých ľudí
                  4
               , odporúčaním týkajúcim sa odborného vzdelávania a prípravy (OVP) pre udržateľnú konkurencieschopnosť, sociálnu spravodlivosť a odolnosť
                  5
               , odporúčaním Rady, ktorým sa stanovuje Európska záruka pre deti
                  6
               , stratégiou v oblasti práv osôb so zdravotným postihnutím na roky 2021 – 2030
                  7
               , Európskym programom v oblasti zručností pre udržateľnú konkurencieschopnosť, sociálnu spravodlivosť a odolnosť
                  8
               , európskym vzdelávacím priestorom
                  9
                a akčným plánom digitálneho vzdelávania
                  10
               , akčným plánom EÚ proti rasizmu na roky 2020 – 2025
                  11
               , strategickým rámcom EÚ pre rovnosť, začleňovanie a účasť Rómov
                  12
               , stratégiou pre rodovú rovnosť na roky 2020 – 2025
                  13
               , stratégiou pre rovnosť LGBTIQ osôb na roky 2020 – 2025
                  14
               , oznámením o budovaní európskej zdravotnej únie
                  15
               , farmaceutickou stratégiou pre Európu
                  16
                a s európskym plánom na boj proti rakovine
                  17
               . Prispeje tak aj k dosiahnutiu hlavných cieľov EÚ v oblasti zamestnanosti, zručností a chudoby do roku 2030, ktoré uvítali lídri EÚ na sociálnom samite v Porte v máji 2021 a na zasadnutí Európskej rady v júni 2021.
            
            
               Mechanizmom sa podporia reformy a investície, ktoré členské štáty predložili vo svojich plánoch obnovy a odolnosti v rámci všetkých pilierov
                  18
                nariadenia o Mechanizme na podporu obnovy a odolnosti. Viaceré z týchto reforiem a investícií prispejú k vykonávaniu Európskeho piliera sociálnych práv a všetkých jeho zásad. Patria sem najmä investície do ľudského kapitálu, napríklad prostredníctvom zvyšovania úrovne zručností, získavania nových zručností a rekvalifikácie pracovnej sily. Mohlo by to zahŕňať aj reformy zamerané na zvýšenie účinnosti integračných programov pre nezamestnaných. Mechanizmom sa podporia aj reformy a investície zamerané na posilnenie sociálnej a územnej súdržnosti a konvergencie v rámci Únie. V neposlednom rade bude cieľom mechanizmu zabezpečiť, aby kríza natrvalo neovplyvnila budúcu generáciu Európanov. Bude preto podporovať aj reformy a investície zamerané na zlepšenie prístupu a príležitostí pre deti a mládež v oblasti vzdelávania, zamestnania, zdravia, výživy, pracovných miest a bývania. Tieto priority sa odrážajú v troch zo šiestich pilierov rozsahu pôsobnosti mechanizmu stanoveného v článku 3 nariadenia o Mechanizme na podporu obnovy a odolnosti, t. j.: sociálna a územná súdržnosť; zdravie a hospodárska, sociálna a inštitucionálna odolnosť a politiky pre budúcu generáciu, deti a mládež.
            
            
               S cieľom zabezpečiť primerané podávanie správ o vykonávaní opatrení, ktoré majú sociálny rozmer, sa článkom 29 ods. 4 Komisia splnomocňuje prijať metodiku vykazovania sociálnych výdavkov vrátane výdavkov na deti a mládež. Cieľom metodiky vykazovania sociálnych výdavkov vrátane výdavkov na deti a mládež je poskytovať transparentným a zodpovedným spôsobom syntetické informácie o sociálnych výdavkoch v rámci mechanizmu.
            
            
               Osobitné vykazovanie sociálnych výdavkov, ktoré zahŕňajú zameranie na rodovú rovnosť, sa tiež považuje za nevyhnutné vzhľadom na dôraz, ktorý sa kladie na túto otázku v nariadení o Mechanizme na podporu obnovy a odolnosti.
            
            
               Všetky reformy a investície zahrnuté do plánov, ktoré majú primárny sociálny rozmer, budú priradené k jednej z deviatich „oblastí sociálnej politiky“ uvedených v prílohe k tomuto nariadeniu. Tieto oblasti sociálnej politiky sa majú zoskupiť do štyroch širších sociálnych kategórií, t. j.: i) zamestnanosť a zručnosti, ii) vzdelávanie, iii) zdravotná a dlhodobá starostlivosť a iv) sociálne politiky. Okrem toho sa označí každé opatrenie sociálnej povahy, ktoré zahŕňa zameranie na deti a mládež a na rodovú rovnosť, čo umožní osobitné vykazovanie výdavkov v rámci Mechanizmu na podporu obnovy a odolnosti zameraných na deti a mládež a na rodovú rovnosť.
            
            
               V tomto delegovanom nariadení sa stanovuje metodika vykazovania sociálnych výdavkov vrátane výdavkov na deti a mládež a na rodovú rovnosť, ktoré sú zahrnuté v národných plánoch obnovy a odolnosti.
            
            
               2.KONZULTÁCIE PRED PRIJATÍM AKTU
            
            
               Komisia v súlade so Spoločnou dohodou Európskeho parlamentu, Rady a Komisie z roku 2016 uskutočnila na stretnutiach 28. mája 2021 a 14. júla 2021 konzultácie o tomto delegovanom nariadení s expertmi členských štátov. Zástupcovia Európskeho parlamentu a Rady sa na stretnutiach zúčastnili ako pozorovatelia. Experti členských štátov uvítali navrhovanú metodiku a predložili viacero technických návrhov a žiadostí o objasnenie. Experti sa zaujímali najmä o postup informovania členských štátov, keď Komisia uplatňuje metodiku vykazovania sociálnych výdavkov v rámci mechanizmu stanovenú v tomto delegovanom nariadení.
            
            
               V súlade s usmerneniami o lepšej právnej regulácii bolo toto delegované nariadenie uverejnené na účely spätnej väzby počas štyroch týždňov od 28. júla 2021 do 25. augusta 2021. Spätnú väzbu zaslalo šesť zainteresovaných strán, z ktorých väčšinu tvorili mimovládne organizácie pôsobiace v oblasti sociálnych politík. Väčšina pripomienok bola zameraná na deväť oblastí politiky, ktoré boli identifikované s cieľom uľahčiť označovanie opatrení plánov obnovy a odolnosti relevantných pre sociálne výdavky. V týchto pripomienkach sa navrhlo doladenie oblastí politiky, zatiaľ čo v rámci niektorých sa požadovalo aj ďalšie označenie konkrétnych cieľových skupín.
            
            
               3.PRÁVNE PRVKY DELEGOVANÉHO AKTU
            
            
               Právo prijímať delegované akty je stanovené v článku 29 ods. 4 písm. b) a v článku 30 ods. 2 nariadenia 2021/241.
            
            
               V článku 1 sa stanovuje metodika vykazovania sociálnych výdavkov. Táto metodika je bližšie špecifikovaná v prílohe k tomuto delegovanému nariadeniu.
            
            
               V článku 2 sa stanovuje dátum nadobudnutia účinnosti tohto delegovaného nariadenia.
            
            
               DELEGOVANÉ NARIADENIE KOMISIE (EÚ) …/…
            
         
         
            
               z 28. 9. 2021,
            
            
               ktorým sa dopĺňa nariadenie Európskeho parlamentu a Rady (EÚ) 2021/241, ktorým sa zriaďuje Mechanizmus na podporu obnovy a odolnosti, vymedzením metodiky vykazovania sociálnych výdavkov
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2021/241, ktorým sa zriaďuje Mechanizmus na podporu obnovy a odolnosti
                  19
               , a najmä na jeho článok 29 ods. 4 písm. b) a článok 33,
            
            
               keďže:
            
            
               (1)Cieľom Mechanizmu na podporu obnovy a odolnosti (ďalej len „mechanizmus“) je poskytovať účinnú a významnú finančnú podporu na intenzívnejšie vykonávanie udržateľných reforiem a realizáciu súvisiacich verejných investícií v členských štátoch. Mechanizmus je špecializovaným nástrojom určeným na riešenie nepriaznivých sociálnych a hospodárskych účinkov a dôsledkov krízy spôsobenej ochorením COVID-19 v Únii.
            
            
               (2)Mechanizmus podporuje hospodársku a sociálnu obnovu a okrem iného prispieva k boju proti chudobe, nerovnostiam a nezamestnanosti, vytváraniu kvalitných a stabilných pracovných miest, zlepšeniu kapacity zdravotnej starostlivosti a lepším politikám pre ďalšiu generáciu vrátane politík v oblasti vzdelávania a odbornej prípravy.
            
            
               (3)Mechanizmus bude podporovať členské štáty najmä pri vykonávaní opatrení v súlade s Európskym pilierom sociálnych práv a s iniciatívami Únie v oblasti zamestnanosti, vzdelávania, zdravia a v sociálnej oblasti, predovšetkým s akčným plánom na realizáciu Európskeho piliera sociálnych práv
                  20
                a s odporúčaním týkajúcim sa účinnej aktívnej podpory zamestnanosti po kríze spôsobenej ochorením COVID-19 (EASE)
                  21
               , oznámením o podpore zamestnanosti mladých ľudí
                  22
                a odporúčaním o moste k pracovným miestam – posilnení záruky pre mladých ľudí
                  23
               , odporúčaním týkajúcim sa odborného vzdelávania a prípravy (OVP) pre udržateľnú konkurencieschopnosť, sociálnu spravodlivosť a odolnosť
                  24
               , odporúčaním Rady, ktorým sa stanovuje Európska záruka pre deti
                  25
               , stratégiou v oblasti práv osôb so zdravotným postihnutím na roky 2021 – 2030
                  26
               , Európskym programom v oblasti zručností pre udržateľnú konkurencieschopnosť, sociálnu spravodlivosť a odolnosť
                  27
               , európskym vzdelávacím priestorom
                  28
                a akčným plánom digitálneho vzdelávania
                  29
               , akčným plánom EÚ proti rasizmu na roky 2020 – 2025
                  30
               , strategickým rámcom EÚ pre rovnosť, začleňovanie a účasť Rómov
                  31
               , stratégiou pre rodovú rovnosť na roky 2020 – 2025
                  32
               , stratégiou pre rovnosť LGBTIQ osôb na roky 2020 – 2025
                  33
               , oznámením o budovaní európskej zdravotnej únie
                  34
               , farmaceutickou stratégiou pre Európu
                  35
                a s európskym plánom na boj proti rakovine
                  36
               .
            
            
               (4)V tejto súvislosti je dôležité, aby bolo možné podávať správy o reformách a investíciách financovaných z mechanizmu, ktoré majú sociálny rozmer. Podľa článku 29 ods. 4 písm. b) nariadenia (EÚ) 2021/241 má Komisia vymedziť metodiku vykazovania sociálnych výdavkov v rámci mechanizmu vrátane výdavkov na deti a mládež.
            
            
               (5)Podľa článku 31 ods. 3 písm. c) nariadenia (EÚ) 2021/241 by výročná správa Komisie Európskemu parlamentu a Rade mala obsahovať informácie o výdavkoch financovaných z mechanizmu v rámci šiestich pilierov uvedených v jeho článku 3, zahŕňajúc sociálne výdavky vrátane výdavkov na deti a mládež.
            
            
               (6)Metodika by mala pozostávať z dvoch krokov: najprv by Komisia mala každú reformu a investíciu s primárnym sociálnym rozmerom zahrnutú do plánu obnovy a odolnosti členského štátu priradiť v prípade potreby po konzultácii s daným členským štátom k jednej z deviatich oblastí sociálnej politiky v rámci štyroch širších sociálnych kategórií uvedených v prílohe; potom by sa malo označiť každé opatrenie sociálnej povahy, ktoré zahŕňa zameranie na deti a mládež, ako aj na rodovú rovnosť, keďže v nariadení (EÚ) 2021/241 sa kladie dôraz na rodovú rovnosť, čo by umožnilo osobitné vykazovanie výdavkov zameraných na deti a mládež a na rodovú rovnosť.
            
            
               (7)Keďže metodika vykazovania sociálnych výdavkov by mala byť funkčná od 31. decembra 2021 a s cieľom umožniť čo najrýchlejšie uplatňovanie opatrení stanovených v tomto nariadení by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
            
            
            
               PRIJALA TOTO NARIADENIE:
            
            
               Článok 1 
               Vymedzenie metodiky
            
            
               1.Metodika vykazovania sociálnych výdavkov v rámci mechanizmu vrátane výdavkov na deti a mládež a na rodovú rovnosť vychádza z odhadovaných výdavkov uvedených v schválených plánoch obnovy a odolnosti a z krokov stanovených v odsekoch 2, 3 a 4.
            
            
               2.Reformy a investície s primárnym sociálnym rozmerom sa priradia k jednej z deviatich oblastí sociálnej politiky uvedených v prílohe. Každá oblasť sociálnej politiky je prepojená so širšou sociálnou kategóriou. Reforma alebo investícia môže byť priradená len k jednej oblasti sociálnej politiky, a teda k jednej sociálnej kategórii.
            
            
               3.Označí sa každé opatrenie sociálnej povahy, ktoré zahŕňa zameranie na deti a mládež, čo umožní následné osobitné vykazovanie výdavkov na deti a mládež v rámci mechanizmu.
            
            
               4.Označí sa každé opatrenie sociálnej povahy, ktoré zahŕňa zameranie na rodovú rovnosť, čo umožní následné osobitné vykazovanie výdavkov na rodovú rovnosť v rámci mechanizmu.
            
         
         
            
               5.Oblasti sociálnej politiky a sociálne kategórie a označenia na určenie opatrení sociálnej povahy, ktoré zahŕňajú zameranie na deti a mládež a na rodovú rovnosť, ako sa uvádza v odsekoch 2, 3 a 4, sú stanovené v prílohe.
            
            
               6.Komisia použije túto metodiku pri vypracúvaní výročnej správy uvedenej v článku 31 ods. 3 nariadenia (EÚ) 2021/241 a obsahujúcej informácie o sociálnych výdavkoch financovaných z mechanizmu vrátane výdavkov na deti a mládež a na rodovú rovnosť.
            
            
               Článok 2 
               Nadobudnutie účinnosti
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 28. 9. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (Ú. v. EÚ L 57, 18.2.2021, s. 17).
               
               
                  
                     (2)
                  
                        Odporúčanie Komisie (EÚ) 2021/402 zo 4. marca 2021 týkajúce sa účinnej aktívnej podpory zamestnanosti po kríze spôsobenej ochorením COVID-19 [C(2021) 1372 final].
               
               
                  
                     (3)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Podpora zamestnanosti mladých ľudí: most k pracovným miestam pre ďalšiu generáciu [COM(2020) 276 final, 1.7.2020].
               
               
                  
                     (4)
                  
                        Odporúčanie Rady z 30. októbra 2020 o moste k pracovným miestam – posilnení záruky pre mladých ľudí, a ktorým sa nahrádza odporúčanie Rady z 22. apríla 2013 o zavedení záruky pre mladých ľudí (2020/C 372/01).
               
               
                  
                     (5)
                  
                        Odporúčanie Rady z 24. novembra 2020 týkajúce sa odborného vzdelávania a prípravy (OVP) pre udržateľnú konkurencieschopnosť, sociálnu spravodlivosť a odolnosť (2020/C 417/01, 2.12.2020).
               
               
                  
                     (6)
                  
                        Čaká sa na prijatie Radou [COM(2021) 137 final, 24.3.2021].
               
               
                  
                     (7)
                  
                        COM(2021) 101 final, 3.3.2021.
               
               
                  
                     (8)
                  
                        COM(2020) 274 final, 1.7.2020. 
               
               
                  
                     (9)
                  
                        Uznesenie Rady o strategickom rámci pre európsku spoluprácu vo vzdelávaní a odbornej príprave v záujme vytvorenia európskeho vzdelávacieho priestoru a neskôr (2021 – 2030) (2021/C 66/01).
               
               
                  
                     (10)
                  
                        COM(2020) 624 final, 30.9.2020. 
               
               
                  
                     (11)
                  
                        COM(2020) 565 final, 18.9.2020.
               
               
                  
                     (12)
                  
                        COM(2020) 620 final, 7.10.2020.
               
               
                  
                     (13)
                  
                        COM(2020) 152 final, 5.3.2020.
               
               
                  
                     (14)
                  
                        COM(2020) 698 final, 12.11.2020.
               
               
                  
                     (15)
                  
                        COM(2020) 724 final, 11.11.2020.
               
               
                  
                     (16)
                  
                        COM(2020) 761 final, 25.11.2020.
               
               
                  
                     (17)
                  
                        COM(2021) 44 final, 3.2.2021.
               
               
                  
                     (18)
                  
                        V súlade s článkom 3 nariadenia (EÚ) 2021/241 je rozsah uplatňovania mechanizmu rozdelený na 6 pilierov: zelená transformácia; digitálna transformácia; inteligentný, udržateľný a inkluzívny rast vrátane hospodárskej súdržnosti, pracovných miest, produktivity, konkurencieschopnosti, výskumu, vývoja a inovácií a dobre fungujúceho vnútorného trhu so silnými MSP; sociálna a územná súdržnosť; zdravie a hospodárska, sociálna a inštitucionálna odolnosť s cieľom okrem iného zvýšiť kapacitu reakcie na krízu a politiky pre budúcu generáciu, deti a mládež, napríklad v oblasti vzdelávania a zručností.
               
               
                  
                     (19)
                  
                        Nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (Ú. v. EÚ L 57, 18.2.2021, s. 17).
               
               
                  
                     (20)
                  
                        COM(2021) 102 final, 4.3.2021.
               
               
                  
                     (21)
                  
                        Odporúčanie Komisie (EÚ) 2021/402 zo 4. marca 2021 týkajúce sa účinnej aktívnej podpory zamestnanosti po kríze spôsobenej ochorením COVID-19 [C(2021) 1372 final].
               
               
                  
                     (22)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Podpora zamestnanosti mladých ľudí: most k pracovným miestam pre ďalšiu generáciu [COM(2020) 276 final, 1.7.2020].
               
               
                  
                     (23)
                  
                        Odporúčanie Rady z 30. októbra 2020 o moste k pracovným miestam – posilnení záruky pre mladých ľudí, a ktorým sa nahrádza odporúčanie Rady z 22. apríla 2013 o zavedení záruky pre mladých ľudí (2020/C 372/01).
               
               
                  
                     (24)
                  
                        Odporúčanie Rady z 24. novembra 2020 týkajúce sa odborného vzdelávania a prípravy (OVP) pre udržateľnú konkurencieschopnosť, sociálnu spravodlivosť a odolnosť (2020/C 417/01, 2.12.2020).
               
               
                  
                     (25)
                  
                        Čaká sa na prijatie Radou [COM(2021) 137 final, 24.3.2021].
               
               
                  
                     (26)
                  
                        COM(2021) 101 final, 3.3.2021.
               
               
                  
                     (27)
                  
                        COM(2020) 274 final, 1.7.2020. 
               
               
                  
                     (28)
                  
                        Uznesenie Rady o strategickom rámci pre európsku spoluprácu vo vzdelávaní a odbornej príprave v záujme vytvorenia európskeho vzdelávacieho priestoru a neskôr (2021 – 2030) (2021/C 66/01).
               
               
                  
                     (29)
                  
                        COM(2020) 624 final, 30.9.2020. 
               
               
                  
                     (30)
                  
                        COM(2020) 565 final, 18.9.2020.
               
               
                  
                     (31)
                  
                        COM(2020) 620 final, 7.10.2020.
               
               
                  
                     (32)
                  
                        COM(2020) 152 final, 5.3.2020.
               
               
                  
                     (33)
                  
                        COM(2020) 698 final, 12.11.2020.
               
               
                  
                     (34)
                  
                        COM(2020) 724 final, 11.11.2020.
               
               
                  
                     (35)
                  
                        COM(2020) 761 final, 25.11.2020.
               
               
                  
                     (36)
                  
                        COM(2021) 44 final, 3.2.2021.
               
            
      
    ---documentbreak--- 
      
         
         
            
               PRÍLOHA  
               Metodika vykazovania sociálnych výdavkov v rámci mechanizmu vrátane výdavkov na deti a mládež a na rodovú rovnosť
            
            
               1. Komisia priradí každé opatrenie s primárnym sociálnym rozmerom výlučne k jednej z týchto deviatich oblastí sociálnej politiky: 
            
            
                     
                        Deväť oblastí politiky v rámci štyroch hlavných sociálnych kategórií
                     
                  
               
                     
                        Sociálna kategória: Zamestnanosť a zručnosti
                     
                  
               
                     
                        1. Vzdelávanie dospelých vrátane ďalšieho odborného vzdelávania a prípravy; uznávanie a potvrdzovanie zručností
                     
                  
               
                     
                        2. Podpora zamestnanosti a vytváranie pracovných miest vrátane stimulov na zamestnávanie a zmenu zamestnania a podpora samostatnej zárobkovej činnosti
                     
                  
               
                     
                        3. Modernizácia inštitúcií trhu práce vrátane infraštruktúry, služieb zamestnanosti a prognózovania zručností a inšpektorátov práce; ochrana a organizácia zamestnanosti; sociálny dialóg a mechanizmy stanovovania miezd; prispôsobovanie pracovísk 
                     
                  
               
                     
                        Sociálna kategória: Vzdelávanie a starostlivosť o deti
                     
                  
               
                     
                        4. Vzdelávanie a starostlivosť v ranom detstve: prístupnosť, cenová dostupnosť, kvalita a inkluzívnosť vrátane digitalizácie a infraštruktúry 
                     
                  
               
                     
                        5. Všeobecné, odborné a vysokoškolské vzdelávanie: prístupnosť, cenová dostupnosť, kvalita a inkluzívnosť vrátane digitalizácie a infraštruktúry
                     
                  
               
                     
                        Sociálna kategória: Zdravotná a dlhodobá starostlivosť
                     
                  
               
                     
                        6. Zdravotná starostlivosť: odolnosť, udržateľnosť, primeranosť, dostupnosť, prístupnosť, cenová dostupnosť a kvalita vrátane digitalizácie a infraštruktúry
                     
                  
               
                     
                        7. Dlhodobá starostlivosť: odolnosť, udržateľnosť, primeranosť, dostupnosť, prístupnosť, cenová dostupnosť a kvalita vrátane digitalizácie a infraštruktúry
                     
                  
               
                     
                        Sociálna kategória: Sociálne politiky
                     
                  
               
                     
                        8. Sociálne bývanie a iná sociálna infraštruktúra 
                     
                  
               
                     
                        9. Sociálna ochrana vrátane sociálnych služieb a integrácie zraniteľných skupín
                     
                  
               
            
               2. Komisia označí každé opatrenie sociálnej povahy, ktoré zahŕňa zameranie na deti a mládež, čo umožní následné osobitné vykazovanie výdavkov na deti a mládež v rámci mechanizmu.
            
            
               3. Komisia označí každé opatrenie sociálnej povahy, ktoré zahŕňa zameranie na rodovú rovnosť, čo umožní následné osobitné vykazovanie výdavkov na rodovú rovnosť v rámci mechanizmu.